ועדת העבודה, הרווחה והבריאות, כנסת 23, פרוטוקול מספר 6, 2020-06-15 13:15

חיים כץ: צוהריים טובים.

חיים כץ: היום הוא יום שני בשבוע, 15 ביוני 2020, כ"ג בסיוון התש"ף.

חיים כץ: אני מתכבד לפתוח את ישיבת ועדת העבודה, הרווחה והבריאות בדיון השלישי שאנו עורכים היום, בנושא:

חיים כץ: הצעת צו הגנה על בריאות הציבור (מזון) (הארכת תקופת תוקפן של הנחיות והוראות נוהל), התש"ף-2020.

חיים כץ: אני רוצה להגיד כמה דברים.

חיים כץ: הדיון לא יהיה ארוך.

חיים כץ: ב-9 בספטמבר 2016 עבר החוק.

חיים כץ: התחייבתם תוך שלוש שנים להגיש הנחיות, הוראות, נהלים, תקנות.

חיים כץ: לא הוגש כלום.

חיים כץ: רציתי להאריך את זה בחודש אחד, לתת לכם זמן לעשות משהו.

חיים כץ: אני לא יכול להאריך בחודש אחד.

חיים כץ: לצערי אני מוגבל להאריך את זה בחצי שנה.

חיים כץ: הנה אני מודיע לכם: היום 15 בחודש.

חיים כץ: אם בכל חודש – אנחנו ביוני – ב-15 ביולי אתם לא מביאים לוועדה לאישור חמש הוראות או תקנות, וב-15 באוגוסט עוד חמש, וב-15 בספטמבר עוד חמש, לא אאריך את התקנות יותר.

חיים כץ: מי בעד ההצעה?

חיים כץ: ירים את ידו.

חיים כץ: מי נגד?

חיים כץ: בעד – 2

חיים כץ: נמנעים – אין הצעת צו הגנה על בריאות הציבור (מזון) (הארכת תקופת תוקפן של הנחיות והוראות נוהל), התש"ף-2020 אושרה.

חיים כץ: שניים בעד, אין נגד ואין נמנעים.

חיים כץ: ההצעה אושרה פה אחד.

חיים כץ: תתייחסו לוועדה, תתייחסו לחקיקה.

חיים כץ: אני לא רוצה דיבורים, אני רוצה מעשים.

חיים כץ: תודה רבה.

חיים כץ: הישיבה נעולה.